text: To personer dræbt i Andst
  08 oktober 2011 kl. 10.26
  Politiet bekræfter nu at to personer er døde efter eksplosionen i Andst. Politiet kan hverken be- eller afkræfte, at flere kan være døde.
  Antallet af døde er nu oppe på to. Efter at det ret tidligt blev bekræftet at en person var død og flere savnet, slog politiet fast først på aftenen, at to personer er døde.
  I Andst nævnes det at flere er savnede, og borgerne frygter, at endnu flere er døde, men det vil politiet på nuværende tidspunkt hverken be- eller afkræfte.
  Som politiet selv formulerer det i en nyligt udsendt pressemeddelelse: 
  - Der er fundet i hvert fald to døde i de brandramte bygninger.
  